**VABILO K ZBIRANJU KNJIG za projekt Knjižnica za starejše**

Obveščamo vas, da na Centru za pomoč na domu Maribor pričenjamo s pripravami na izvajanje projekta *Knjižnica za starejše*, v okviru katerega bo našim uporabnikom omogočen dostop do knjig in drugega čtiva tudi preko našega zavoda (izposoja knjig iz lastne knjižnice Centra za pomoč na domu Maribor in iz Knjižnice Maribor).

V ta namen vas vabimo, da nam pomagate pri zbiranju čtiva. V kolikor imate doma knjige in strokovne revije ali poznate koga drugega in jih ne potrebujete več ter bi nam jih bili pripravljeni podariti, vas prosimo, da nas o tem obvestite in se bomo dogovorili za prevzem. Imena darovalcev knjig bodo ustrezno zavedena v evidenci podpornikov navedenega projekta.

Zbiramo vse vrste knjig: leposlovje, priročnike, strokovno literaturo ter strokovne revije in strokovne časopise, ki bi bili zanimivi kot čtivo za starejše.

Vsakršna vaša pomoč je dobrodošla. Veseli bomo, da nam boste pomagali soustvarjati pogoje za izvedbo projekta Knjižnica za starejše.

Kontaktna telefonska številka 041-32 88 88 in elektronski naslov info@pomocnadomu.eu.